Corn an Domhain sa Rugbaí 1987
Ba é Corn an Domhain sa Rugbaí 1987  an chéad chorn domhanda rugbaí. Bhí an comórtas ar siúl ón 22 Bealtaine go dtí an 20 Meitheamh 1987 san Astráil agus sa Nua-Shéalainn. Ba é foireann rugbaí na Nua-Shéalainne a bhuaigh Corn Webb Ellis.

Staideanna
Imríodh na 32 chluiche in aon staid déag, péire san Astráil agus naoi gcinn sa Nua-Shéalainn. Bhí aon chluiche déag ar siúl san Astráil, gach cluiche i ngrúpa A san áireamh. Imríodh na 21 chluiche eile sa Nua-Shéalainn. Imríodh an cluiche tosaigh agus an cluiche ceannais sa staid ba mhó, Eden Park in Auckland, an Nua-Shéalainn.

Tíortha rannpháirteacha 
Ní raibh aon chomórtas cáiliúcháin ann don chéad Chorn Rugbaí an Domhain seo. Thug an IRFB (an t-aontas idirnáisiúnta rugbaí) cuireadh do na tíortha a bheith rannpháirteach. Fuair seacht dtír, Albain, an Astráil, an Bhreatain Bheag, Éire, an Fhrainc, an Nua-Shéalainn agus Sasana áit uathoibríoch mar bhaill den IRFB. Bhí an Afraic Theas ina bhall den IRFB freisin, ach ní raibh cead aici imirt mar gheall ar an mbaghcat ar spórt idirnáisiúnta a bhí ar siúl i gcoinne apartheid. Thug an IRFB cuireadh do na naoi tír eile.

Seo a leanas na foirne a ghlac páirt:

Babhta na nGrúpaí 
Eagraíodh na sé thír déag i gceithre ghrúpa de cheithre thír. Fuarthas trí phointe as cluiche a bhuachan agus dhá phointe as comhscór. Ní bhfuarthas aon phointe as cluiche a chailliúint. Chuaigh na foirne a bhí sa chéad dá áit sa ghrúpa díreach ar aghaidh chuig na babhtaí ceathrú ceannais.

Bhí ceithre phointe ar úd, dhá phointe ar shlánú, trí phointe ar chic pionóis agus trí phointe ar phreabchúl.

Grúpa A

Grúpa B

Grúpa C 
Chríochnaigh Fidsí, an Iodáil agus an Airgintíon leis an líon céanna pointí. Ba é an difríocht pointí sna cluichí a d'imir siad in aghaidh a chéile ná +16 don Fhidsí, -6 don Iodáil agus -10 don Airgintín, mar sin is é Fidsí a chuaigh ar aghaidh chuig an babhta ceathrú ceannais.

Grúpa D 
Tar éis comhscór idir an Fhrainc agus Albain, chríochnaigh siad leis an líon céanna pointí. Chuaigh an Fhrainc ar aghaidh chuig an mbabhta ceathrú ceannais mar bhuaiteoirí an ghrúpa toisc gur scóráil siad trí úd sa chluiche sin, agus níor scóráil Albain ach dhá úd.

Babhtaí deiridh

Scórálaithe is mó

Pointí 
Scóráladh 1621 phointe san iomlán, sin 51 phointe ar an meán in aghaidh an chluiche.

Úid 
Scóráladh 224 úd san iomlán, sin 7 gcinn ar an meán in aghaidh an chluiche.

Tagairtí 

Spórt i 1987
Corn an Domhain sa Rugbaí